《南歌子（绍兴辛酉病起）》
宋代·向子諲

病著连三月，谁能慰老夫。萧萧短发不胜梳。风里支离欲倒、要人扶。

秋月明如水，岩花忽起予。旋篘白酒入盘盂。报答风光不醉、更何如。

作者简介：向子諲(yīn)（1085-1152），字伯恭，号芗林居士，临江（今江西清江县）人。哲宗元符三年（1100）以荫补官。徽宗宣和间，累官京畿转运副使兼发运副使。高宗建炎处任迁江淮发运使。素与李纲善，李纲罢相，子湮也落职。起知潭州，次年金兵围潭州，子諲率军民坚守八日。绍兴中，累官户部侍郎，知平江府，因反对秦桧议和，落职居临江，其诗以南渡为界，前期风格绮丽，南渡后多伤时忧国之作。有《酒边词》二卷。